Rikunarita-ORG/Wikinium huggingface dataset:
# Ivica i Marica

Ivica i Marica, slika Arthura Rackhama, iz 1909.
Ivica i Marica (njemački: *Hänsel und Gretel*) je nemačka narodna bajka koju su adaptirala Braća Grim.

## Priča

Ivica i Marica su bili deca siromašnog stolara. Bojeći se gladi, njihova maćeha nagovori njihovog oca, stolara, da se reše dece na taj način što će ih odvesti u šumu i tamo ostaviti. Ivica i Marica su nekako saznali za taj plan te se dogovore da bacaju bele kamenčiće na putu i tako nađu nazad put do kuće. Tako i bi, te se njih dvoje vratiše kući ali stolar reši da ih po drugi put ostavi u šumi, te njih dvoje ne imavši vremena da sakupe kamenčiće, poneše sa sobom mrvice hleba kako bi obeležili put. Nažalost gladne životinje šume pojedoše mrvice i Ivica i Marica ostadoše u šumi izgubljeni.

Tako lutajući u šumi, odjednom naiđoše na kuću napravljenu od hleba (u kasnijim verzijama materijal varira, od čokolade pa do marcipana), sa šećernim prozorima, i onako izgladneli počeše da jedu kuću. Utom izađe iz kuće stara žena i pozva ih da uđu, rekavši im da će da napravi pravu gozbu za njih. Međutim to beše stara i zla veštica koja je napravila kuću od čokolade da bi namamila decu, uhvatila ih i pojela. Veštica dakle, zatvori Ivicu kako bi ga utovila i potom spremila ručak od njega, a Maricu pretvori u služavku. Ivicu je terala da jede do iznemoglosti, a Marica je morala da čisti i sprema po ceo dan. Kad je veštica odlučila da je Ivica dovoljno debeo kako bi od njega bio jedan lep ručak, založi rernu u kojoj je nameravala da ga ispeče. Nedugo zatim, reče Marici da se popne u rernu i da vidi da li je spremna za pečenje, međutim, Marica reče da ne može da dohvati rernu, te na prevaru dovede vešticu i natera je da ona uđe u rernu. Kad je veštica bila cela u rerni, Marica hitro zatvori vratašca i zabravi ih, kako veštica ne bi mogla da izađe, oslobodi brata te zajedno pobegoše iz veštičine kuće, a veštica osta goreti u rerni.

## Analiza

Priča Braće Grim je trebalo da bude bajka za ljude srednje klase sredinom 19. veka, međutim, takođe govori i o teškom životu i gladi kroz koju je prolazilo mnogo ljudi u 19. veku. Zbog konstantne gladi koja je tada vladala, uopšte nije bilo neuobičajno da roditelji napuste svoju decu i to najčešće u šumama gde bi deca ili umrla od gladi ili bi ih rastrgle divlje zveri.

U prvom izdanju Grimovih kolekcija priča, nije postojala maćeha; majka je lično ubedila oca da ostave decu u šumi. To se promenilo kao i u bajci: *Snežana i sedam patuljaka*, kako bi deci bile prijatnije za čitanje.

## Vanjske veze

* Priča u elektronskom formatu na projektu Gutenberg Arhivirano 2003-10-01 na Wayback Machine-u
* Sve vezano za Ivicu i Maricu Arhivirano 2007-03-21 na Wayback Machine-u
# Eric Clapton

| Eric Clapton |
| --- |
| Clapton na koncertu za pomoć žrtvama tsunamija 2005. |
| Lični podaci |
| Ime po rođenju | Eric Patrick Clapton |
| Datum rođenja | 30. marta 1945.  (1945-03-30) |
| Mjesto rođenja | Ripley, Surrey, Engleska |
| Zanimanje | muzičar, kantautor |
| Muzički rad |
| Period aktivnosti | 1963 - |
| Žanr | Blues, blues-rock, hard rock, pop, psihodelični rock, reggae |
| Instrumenti | gitara, vokali = |
| Ostalo |
| Povezani izvođači | Casey Jones and the Engineers, The Roosters, The Yardbirds, John Mayall & the Bluesbreakers, Powerhouse, Cream, The Beatles, The Dirty Mac, Blind Faith, The Plastic Ono Band, Martha Veléz, Delaney, Bonnie & Friends, Derek and the Dominos, Roger Waters, T.D.F. |
| Službene stranice | Official website |

**Eric Patrick Clapton** (Ripley, 30. ožujka 1945.), engleski gitarist i pjevač.

Inspiriran bluesom, već više od 20 godina slovi za jednog od najboljih rock gitarista na svijetu. Svirao je u različitim sastavima, a najpoznatiji su Yardbirds, Cream i Blind Faith.

## Diskografija

* 1970 *Eric Clapton*
* 1974 *461 Ocean Boulevard*
* 1975 *There's One in Every Crowd*
* 1976 *No Reason to Cry*
* 1977 *Slowhand*
* 1978 *Backless*
* 1981 *Another Ticket*
* 1983 *Money and Cigarettes*
* 1984 *Too Much Monkey Business*
* 1984 *Backtrackin'*
* 1985 *Behind the Sun*
* 1986 *August*
* 1989 *Homeboy*
* 1989 *Journeyman*
* 1994 *From the Cradle*
* 1998 *Pilgrim*
* 1999 *The Blues*
* 2001 *Reptile*
* 2004 *Me and Mr. Johnson*
* 2005 *Back Home*
* 2010 *Clapton*
* 2013 *Old Sock*
* 2016 *I Still Do*
* 2018 *Happy Xmas*
* 2024 *Meanwhile*

## Vanjske veze

* Claptonova službena stranica

## Референце
# Cognomen

**Cognomen** (latinski "epitet", pl. *cognomina*) je bio treći dio imena regularnog rimskog imenovanja. Cognomen se najčešće birao na osnovu neke crte karaktera, ili fizičke vrline odnosno mane. Kasnije su cognomeni bili djelimično naslijedni, pri čemu je najstariji sin preuzimao cognomen oca.
# Tepih

Tepih izrađen pre 2500 godina.
**Tepisi** su tekstilije, koje pokrivaju podove ili zidove. U prvobitnoj formi to su bili komadi ka kojim se prilagođava celokupna dekoracija, uzorak i konstrukcija. Od 50-ih godina se proizvodi tepih u proizvoljnoj dužini odnosno traka u raznim širinama čak do 6 metara koja se seče po potrebi korisnika.

Prvi tepisi su se verovatno izrađivali u Srednjoj Aziji pre 4- 5 hiljada godina. Zasad najstariji nalaz je iz okoline Pasirika u jednoj dolini Altaja.

## Literatura

* Zbirka autora: *Gewebetechnik, Fachbuchverlag* Leipzig 1978. str. 378-419.

## Vanjske veze

* Books.google.com, "What Makes A Rug Good", February 1946, Popular Science]
# USS Essex (CV-9)

| USS Essex (CV-9)
 |
| --- |
|  USS Essex (CV-9)
 |
| Državna pripadnost:  Sjedinjene Države
 |  |
| Klasa i vrsta
 | Nosač zrakoplova klase Essex
 |
| Kobilica položena
 | 28. travnja 1941.
 |
| Porinuće
 | 31. srpnja 1942.
 |
| Stavljen u službu
 | 31. prosinca 1942.
 |
| Povučen iz službe
 | 9. siječnja 1947.
 |
| Ponovno stavljen u službu
 | 15. siječnja 1951.
 |
| Ponovno stavljen izvan službe
 | 30. lipnja 1969.
 |
| Status
 | Prodan u staro željezo
 |
| Karakteristike
 |
| Istisnina
 | 27.100 tona (standardna) 36.380 tona (puna)
 |
| Dužina
 | 250 m (vodena linija) 266 m (najveća)
 |
| Širina
 | 28 m (vodena linija) 45 m (najveća)
 |
| Gaz
 | 8,66 m (standardna istisnina) 10,41 (puna istisnina)
 |
| Pogon
 | 4x parne turbine 8x parnih kotla 4x brodska vijka (110 MW)
 |
| Brzina
 | 33 čv. (61 km/h)
 |
| Posada
 | 2.600
 |

**USS Essex (CV-9)** bio je američki nosač zrakoplova u sastavu Američke ratne mornarice i prvi je nosač u nosačima klase Essex. Bio je četvrti brod u službi Američke ratne mornarice koji nosi ime Essex. Služio je od 1942. do 1969. godine. Sudjelovao je u borbama u Drugom svjetskom ratu, Kubanskoj krizi, Korejskom ratu i sudjelovao je u svemirskom programu Apollo 7. Essex je odlikovan sa 13 borbenih zvijezda (eng. battle stars – *odlikovanje za sudjelovanje u bitkama*) za sudjelovanje u bitkama u Drugom svjetskom ratu.

Prodan je kao staro željezo 1975. godine.

## Izvori

## Vanjske veze

Ostali projekti

|  |  |
| --- | --- |
|  | U Wikimedijinoj ostavi ima još materijala o temi: **USS Essex (CV-9)** |
# USS Randolph (CV-15)

| USS Randolph (CV-15)
 |
| --- |
|  USS Randolph (CV-15)
 |
| Državna pripadnost:  Sjedinjene Države
 |  |
| Klasa i vrsta
 | Nosač zrakoplova klase Essex
 |
| Kobilica položena
 | 10. 5. 1943.
 |
| Porinuće
 | 28. 6. 1944.
 |
| Stavljen u službu
 | 9. 10. 1944.
 |
| Povučen iz službe
 | 25. 2. 1948.
 |
| Ponovno stavljen u službu
 | 1. 7. 1953.
 |
| Ponovno stavljen izvan službe
 | 13. 2. 1969.
 |
| Status
 | Prodan u staro željezo
 |
| Karakteristike
 |
| Istisnina
 | 27.100 tona (standardna)
 |
| Dužina
 | 271 m (najveća)
 |
| Širina
 | 28 m (vodena linija)
 |
| Gaz
 | 8,71 m (standardna istisnina)
 |
| Pogon
 | 4x parne turbine 8x parnih kotla 4x brodska vijka (110 MW)
 |
| Brzina
 | 33 čv. (61 km/h)
 |
| Posada
 | 3448
 |

**USS Randolph (CV-15)** bio je američki nosač zrakoplova u sastavu Američke ratne mornarice i jedan od nosača klase Essex. Bio je drugi brod u službi Američke ratne mornarice koji nosi ime Randolph. Služio je od 1944. do 1969. godine. Sudjelovao je u borbama u Drugom svjetskom ratu i u dvije svemirske misije Program Mercury. Randolph je odlikovan sa 3 borbene zvijezde (eng. battle stars – *odlikovanje za sudjelovanje u bitkama*) za sudjelovanje u bitkama u Drugom svjetskom ratu.

Povučen je iz službe 1969. godine, a 1975. je prodan kao staro željezo.

## Izvori

## Vanjske veze

Ostali projekti

|  |  |
| --- | --- |
|  | U Wikimedijinoj ostavi ima još materijala o temi: **USS Randolph (CV-15)** |
# Krstarica

**Krstarica** je tradicionalni naziv za vrstu ratnog broda koji je sposoban obavljati samostalne borbene operacije na svjetskim morima.

Krstarice su nastale u drugoj polovici 19. vijeka nakon što je uvođenje parnog stroja, eksplozivnih granata i oklopa učinilo zastarjelim dotadašnje fregate. Krstarice su uvedene kao zamjena zamišljena da obavlja iste one uloge koje su dotada obavljale fregate - patroliranje oceanima, izviđanje, borba protiv pirata odnosno krstarički rat.

Dugo vremena su krstarice predstavljale srednju klasu između kapitalnih brodova koje su tada predstavljale oklopnjače, odnosno bojni brodovi te lakih brodova kao što su torpiljarke.

Krstarice su s vremenom počele dobijati oklop, tako da su se pojavile prvo zaštićene krstarice, zatim nova klasa poznata pod nazivom oklopni krstaš. Istovremeno su se po tonaži i jačini naoružanja počele dijeliti na lake i teške krstarice.

Početkom 20. vijeka nastojanje da se bojni brodovi učine bržima na štetu oklopa dovela je do stvaranja hibrida bojnog broda i krstarice poznatog kao bojni krstaš.

Pojava aviona i potreba flota da se štite od njih stvorila je posebnu klasu krstarica poznatu kao protuavionske krstarice.

Nakon drugog svjetskog rata su krstarice kao naoružanje dobile projektile, te postale raketnim krstaricama. No, danas ih ima relativno malo, jer su se u međuvremenu manji razarači dobili jednako moćno naoružanje. Tako danas jedino Rusija i SAD imaju krstarice u svojim mornaricama.

## Veze

* Pomoćna krstarica
# Taran

Ruska brošura iz Prvog svjetskog rata koja prikazuje prvo taraniranje u historiji.
**Taraniranje** ili **taran** (ruski: тара́н, doslovno "bojni ovan") je izraz za zabijanje u zračnom ratovanju, odnosno taktiku ili čin kojim se neprijateljska letjelica nastoji uništiti, onesposobiti ili prisiliti na slijetanje tako da se udari vlastitom letjelicom koja tada i sama najčešće bude uništena ili onesposobljena.

Taraniranje je prvi put zabilježeno na početku Prvog svjetskog rata, kada je na Istočnom frontu 8. septembra 1914. godine ruski pilot Pjotr Nesterov, prilikom leta uočio austro-ugarski izviđački avion Albatros B.II te ga, nakon neuspješnih pokušaja da posadu likvidira pištoljem, uništio zabijanjem vlastitog aviona Morane-Saulnier G, pri čemu su oba aviona uništena, a Nesterov i neprijateljska posada poginuli.

Nesterovljev postupak su kasnije ponavljali brojni piloti, prije svega u Drugom svjetskom ratu. Taran ne predstavlja isto što i samoubilački napad, s obzirom da pilot, ukoliko mu letjelica nije previše oštećena, može ostati u zraku dovoljno dugo da iskoči padobranom ili čak izvede prisilno slijetanje. Usprkos toga, smatra se krajnjom mjerom za ekstremne situacije; najčešće do njega dolazi kada je letjelica sa kojom se izvodi taran ostala bez municije ili goriva, odnosno da je u borbi već oštećena da je njeno slijetanje nemoguće, te da se smatra manje vrijednom od neprijateljske letjelice koju treba uništiti.

Pronalazak mlaznih motora, odnosno brzine koje razvijaju mlazni avioni i sve manja mogućnost neposrednog fizičkog kontakta u zračnim borbama, su nakon Drugog svjetskog rata su tarane učinile izuzetno rijetkima. Posljednji slučaj, odnosno jedini slučaj taraniranja mlažnjaka od strane drugog mlažnjaka se zbio u novembru 1973. godine kada je sovjetski presretač Suhoj Su-15 oborio iranski lovac F-4 Phantom II koji je obavljao špijunske misije nad sovjetskom teritorijom u okviru CIA-inog projekta Dark Gene.

Za vrijeme napada 11. septembra 2001. godine, američke lovačke avione poslane u zrak da presretnu oteti putnički avion United Airlines 93 se nije stiglo naoružati, te je pilotima naređeno da kao krajnju mjeru avion obore taranom. Avion se sam srušio prije nego što su piloti bili u prilici izvršiti to naređenje.

## Povezano

* Sonderkommando Elbe
* Kamikaze
* Kljunov udar

## Izvori

## Vanjske veze

* Сайт, посвящённый воздушному тарану: описание событий, персоналии, матчасть
	+ Статистика по годам
	+ Статистика по используемым типам самолётов
	+ Воздушный таран над Бородинским полем
# Sōtō

Soto zen hram u Japanu.
**Soto** je jedna od tri glavne zen škole japanskog budizma (uz rinzai i obaku). Ime sōtō proizlazi od imena mjesta u Kini gdje je živio Liang-chieh, kineski osnivač škole. Naglašava tiho prosvjetljenje koje se postiže sjedećom meditacijom.

## Historija

U Kini se soto škola razvila u IX. st., a u Japan je prenesena u XIII. stoljeću. U Kamakura periodu, zahvaljujući nastojanjima japanskih monaha Eisaja i Dogena, zen je iz Kine prenet u Japan. Tada su osnovane rinzai i soto zen škole, koje su osnovali Eisai (1141—1215) i Dogen (1200—1253). Ove dve škole inicijalno su bile discipline monaške meditacije, ali su kasnije ostvarile značajan uticaj na kulturu i umetnost Japana.

Soto škola je propovedala upotrebu zazena, meditacije koja se obavlja u sedećem položaju, a prema njihovom učenju prosvetljenje se spoznaje postepeno. Za razvoj soto-zena u vodeću budističku denominaciju u Japanu, zaslužan je Keizan Džokin (1268-1325). Keizan je stopio zen sa drugim ritualnim učenjima, kakva su indijski tantrizam, taoizam, i narodna religija.

## Izvori

## Literatura

* Enciklopedija živih religija, Nolit, Beograd. 2004. ISBN 978-86-19-02360-3.
* Kembridžova ilustrovana istorija religije, Stylos, Novi Sad. 2006. ISBN 978-86-7473-281-6.

## Povezano

* Zen
* Budizam u Japanu
# Daisetz Suzuki

D. T. Suzuki
**Daisetsu Teitaro Suzuki** (jap. 鈴木 大拙 貞太郎, 18. oktobar 1870 – 12. jul 1966, često potpisivan kao **D. T. Suzuki**) je bio poznati japanski pisac knjiga i eseja o budizmu i zenu, koji je značajno doprineo njihovom popularizovanju na Zapadu. Suzuki je takođe bio plodan prevodilac kineske, japanske i sanskritske literature. Suzuki je predavao na zapadnim univerzitetima, kao i na budističkom Otani Univerzitetu u Kjotu.

## Dela

Prevedena dela na srpskohrvatski:

* *Zen budizam i psihoanaliza* (sa E. Frommom), Nolit, Beograd, 1964.
* *Uvod u zen budizam*, Zagreb, 1998.
* *Zen i japanska kultura*, Geopoetika, Beograd, 2005.
* *Misticizam: hrišćanski i budistički*, Liber, Beograd, 2007. ISBN 978-86-85353-40-6
* *Obuka zen monaha*, Liber, Beograd, 2009. ISBN 978-86-85353-77-2

## Izvori

## Vanjske veze

* (`en`) Biography of D.T. Suzuki at Otani University (archived)
* (`en`) D.T. Suzuki Documentary
* (`en`) "An ambassador of enlightenment: The man who brought Zen to the West", Japan Times, Thursday, Nov. 16, 2006.
* (`sh`) D. T. Suzuki - Uvod u zen budizam
* (`sh`) D.T.Suzuki i E.Fromm - Zen budizam i psihoanaliza Arhivirano 2011-10-19 na Wayback Machine-u
# Baizhang Huaihai

**Baizhang Huaihai** (kineski: 百丈懷海; pinyin: *Bǎizhàng Huáihái*; Wade-Giles: *Pai-chang Huai-hai*; japanski: Hyakujō Ekai) (720–814) bio je kineski čan učitelj iz doba dinastije Tang. Smatra se dharmičkim nasljednikom Mazu Daoyija. Baizhangovi učenici su bili Huangbo i Linji.

Tradicija navodi da je Baizhang uspostavio rana pravila kineske zen monaške disciplina, *Čista pravila Baizhanga*,
 poznata po izreci *Dan bez rada je dan bez jela* (一日不做一日不食). Kako su zen redovnici obrađivali zemlju, to im je pomoglo da prežive Veliki antibudistički progon više nego druge sekte, koje su ovisile o donacijama. Ta se pravila danas koriste u mnogim zen samostanima, iako neki vjeruju da su razvijena kasnije, od strane redovnika kao što su Taixu i Hsu Yun.

Pai-chang je takođe utemeljio dvoranu za meditaciju (*zendo*), jedinstvenu instituciju koju danas ima većina glavnih zen samostana u Japanu.

## Huaihai u zen pričama

Kad su njegovi privrženi učenici pomislili da je prestar za rad u vrtu, koji je bio njegov omiljeni posao, sakrili su mu sav vrtlarski alat jer nije htio slušati njihove stalne prigovore. Tad je on odbio jesti rečima: "*Nema rada, nema života*". Prihvatio je obrok tek nakon što su mu vratili alatke.

## Izvori

## Povezano

* Budizam u Kini
* Zen

| Budističke titule
 |
| --- |
| Prethodi:  **Mazu Daoyi**  |  **Rinzai Zen patrijarh**  | Slijedi:  **Huangbo Xiyun**  |
# Quanzhen Dao

**Quanzhen Dao** ili **Quanzhenska škola** je naziv za pravac taoizma koji je nastao u Kini 12. vijeka. Quanzhen (koji doslovno znači "sveistina") inzistira na "unutrašnjoj alkemiji" (Neidan) i konceptu ne-činjenja (*wu wei*) nasuprot "vanjskoj alkemiji" (Waidan) i korištenju ljekovitog bilja i minerala kao sredstvu za postizanje besmrtnosti. Prema legendi, školu je 1167. godine osnovao taoistički učenjak Wang Chongyang nekoliko godina nakon susreta s taoističkim besmrtnicima Zhongli Quanom i Lü Dongbinom koji su mu dali instrukcije. Wang i njegovi sljedbenici će s vremenom stići veliki uticaj u Kini, a poklonikom škole je u 13. vijeku postao i mongolski vladar Džingis Kan. Sedam Wangovih originalnih sljedbenika je uspostavilo sedam pod-škola Quanzhena.

## Vanjske veze

* Quanzhen (Vincent Goossaert), entry from *The Encyclopedia of Taoism*
# Nanyue Huairang

| Nányuè Huáiràng |
| --- |
|  |
| Religija | Ch'an |
| Lični/osobni detalji |
| Nacionalnost | Kinez |
| Rođenje | 677 Jinzhou, China |
| Smrt | 744 |
| Važnija mjesta |
| Titula | Ch'an majstor |
| Nasljednik | Mazu Daoyi |
| Vjerska karijera |
| Učitelj | Dajian Huineng |

**Nányuè Huáiràng** (南嶽懐譲, japanski: Nangaku Ejõ) (677–744) je bio najpoznatiji učenik Daijana Huinenga, 6. patrijarha Ch'ana (Zen) te učitelj jednog od njegovih darmičkih nasljednika - Mazu Daoyija. Bio je potomak dvije od Pet kuća Ch'ana; studiroa je kod Vinaya majstora i bio zaređen. Nezadovoljan vlastitim napretkom, otišao je kod Dajian Huinenga u Shaozhouu i postao njegov učenik.

## Izvori

## Literatura

* Faure, Bernard (1991). *The Rhetoric of Immediacy: A Cultural Critique of Chan/Zen Buddhism*. Princeton University Press. ISBN 0691029636.
* Ferguson, Andrew (2000). *Zen's Chinese Heritage: The Masters and Their Teachings*. Wisdom Publications. ISBN 0861711637.

| Budističke titule
 |
| --- |
| Prethodi:  **Dajian Huineng**  |  **Zen patrijarh**  | Slijedi:  **Mazu Daoyi**  |
# Kyozan Jōshū Sasaki

| Kjozan Jošu Sasaki |
| --- |
| Kjozan Džošu Sasaki, 2007. |
| Rođenje | 1. april 1907. Mijagi,  Japan  |
| Smrt | 27. jul 2014. Los Anđeles,  SAD |

**Kjozan Džošu Sasaki** (japanski: 佐々木承周: 1. april 1907 — 27. jul 2014) bio je japanski zen nastavnik koji je živeo u Sjedinjenim Američkim Državama. Sasaki je bio osnivač zen centra na planini Baldi u Kaliforniji.

## Biografija

Jošu Sasaki je postao monah sa 13 godina. Njegov učitelj je bio Joten Soko Mijura. Ubrzo nakon toga on je sa svojim učiteljem otišao u kompleks hramova zvan Mijošin-ji. Godine 1953. imenovan je za igumana. Godine 1962. je otputovao u Sjedinjene Američke Države da podučava studente na zapadu. Njegovo podučavanje zavisilo je o njegovom zdravlju. Početkom februara 2012. godine, Sasaki je oboleo od pneumonije. Dana 10. novembra 2012. je podneo ostavku na mestu igumana zen sentra na planini Baldi zbog zdravstvenih razloga. Umro je u medicinskom centru Kedars-Sinaj u Los Anđelesu, 27. jula 2014. godine.

## Reference

## Literatura

* Cayuga Press of Ithaca (2007). *The 100th Year of Joshu Sasaki Roshi*. Publisher: paperMoon Design.
# Yeshe Tsogyal

**Yeshe Tsogyal** (757-817) je bila supruga velikog indijskog tantričkog učitelja Padmasambhave, osnivača škole Nyingma tibetanskog budizma. Tradicija Nyingma je u prosvjetljenju smatra ravnom Padmasambhavi. Meditativna praksa vezana uz nju naglašava aspekt prosvjetljenja, te je slična tantričkim običajima. Često se izjednačava sa Vajravārāhī, Tārā i Sarasvatī.

I Nyingma i Karma Kagyu škole tibetanskog budizma priznaju Yeshe Tsogyal kao ženskog Budu.

## Literatura

* Klein, Anne Carolyn (1995). *Meeting the Great Bliss Queen: Buddhists, Feminists, and the Art of the Self*. Beacon Press: Boston. ISBN 0-8070-7306-7.
* Gyatso, Janet (2006). *A Partial Genealogy of the Lifestory of Yeshé Tsogyel*. Harvard University. JIATS, no. 2 (August 2006), THDL #T2719, 27 pp. Source: [1] Arhivirano 2007-11-02 na Wayback Machine-u (accessed: November 16, 2007)
* Dowman, Keith. (1984). *Sky Dancer: The Secret Life and Songs of the Lady Yeshe Tsogyel*. Routledge & Kegan Paul, Boston, Mass. ISBN 0-7100-9576-7.
* Gyalwa Changchub, and Namkhai Nyingpo. (1999) *Lady of the Lotus-born: The Life and Enlightenment of Yeshe Tsogyal*. Translated by the Padmakara Translation Group. Shambhala, Boston & London. ISBN 1-57062-384-8.
* Allione, Tsültrim. (2000) *Women of Wisdom*, Publisher : Snow Lion Publications, ISBN 1-55939-141-3, EAN 9781559391412
* Tibetan Buddhist Center Ati Ling Arhivirano 2011-09-04 na Wayback Machine-u Story *Lion-Faced Dakini* Guru Rinpoche remained in Tibet for 111 years and in his 73rd year there he gave many teachings on the Eight Command Deities and also on the Lion-faced Dakini. The practice was transmitted to Yeshe Tsogyal, who is an emanation of the Lion-faced Dakini, and with her siddha of infallible memory, she recorded the text in dakini script and concealed it, to be revealed later by tertons.

* Vajra Love—Essays from the Sites of Keith Dowman

## Vanjske veze

* A Biography of Yeshe Tsogyal Arhivirano 2008-12-20 na Wayback Machine-u
* Other women's Voices: This wild Lady has done everything Arhivirano 2006-06-15 na Wayback Machine-u
* Bliss Queen
* Yeshe Tsogyal Arhivirano 2011-10-02 na Wayback Machine-u
* Biography Yeshe Tsogyal, Princess Of Karchen Arhivirano 2017-06-30 na Wayback Machine-u from the Website of the Gyalwa Karmapa
* The Secret Autobiography of Yeshe Tsogyal Arhivirano 2007-10-18 na Wayback Machine-u Some information from Yoniversum site
* Women of Wisdom, Extract :MACHIG LAPDRON Arhivirano 2011-07-16 na Wayback Machine-u by Tsültrim Allione
* Secret Symbolic Biography of Yeshe Tsogyal
# Menandar I

| Menandar I |
| --- |
| Indo-grčki kralj |
|  |
| 1. Kovanica Menandra. grečki natpis: ΒΑΣΙΛΕΩΣ ΣΩΤΗΡΟΣ ΜΕΝΑΝΔΡΟΥ (BASILEOS SOTEROS MENANDROU) dosl. "od Spasitelja kralja Menandra". |
| Vladavina | 155. pne. - 130. pne. |
| Vjeroispovjest | budizam |

**Menandar I Soter** (*"Spasitelj"*, u indijskim izvorima poznat pod imenom **Milinda**) bio je vladar Indo-Grčkog Kraljevstva od 165. ili 155. pne. do 130. pne.. Smatra se najvećim od svih indo-grčkih kraljeva. Antički izvori sugeriraju da je za vrijeme njegove vladavine kraljevstvo imalo najveći teritorijalni opseg, a podanici uživali prosperitet. Indijski izvori, od kojih se ističe *Milinda Panha*. navode da se preobratio na budizam. O njegovoj vladavini svjedoči i izuzetno bogatstvo, raznovrsnost i proširenost numizmatičkih artefakata.

## Vanjske veze

* Coins of King Menander
* More coins of Menander
* Kapisa coinage of Menander
* The Debate of King Milinda
* The Questions of King Milinda
# Sarnath

*Ovo je članak o mjestu u Indiji. Za grad iz fikcije H. P. Lovecrafta v. The Doom That Came to Sarnath.*
Dhamekh Stupa, Sarnath
**Sarnath** (također **Mrigadava**, **Migadāya**, **Rishipattana**, **Isipatana**) je jelenski park gdje je Gautama Buddha prvi put poučavao Dharmu, odosno gdje je budistička Sangha nastala kroz prosvjetljenje Kondanne. Sarnath je smješten 13 kilometara sjeveroistočno od Varanasija u indijskoj državi Uttar Pradesh. Singhpur, selo kilometar udaljeno od te lokacije, je bilo rodno mjesto Shreyansanatha, jedanaestog džainističkog Tirthankara u trenutnom dobu (Avasarpini), a hram posvećen njemu je važno mjesto džainističkog hodočašća.

Isipatana spominjje Buddha kao jedno od mjesta koje hodočasnici trebaju posjetiti, ako to žele.

## Galerije

* Buda iz Mulgandha Kuti Vihara.

## Povezano

* Ašokin veliki kameni ukaz
* Budističko hodočašće

## Napomene

## Vanjske veze

* Sarnath India Art Architecture Archcelogy History Culture Study Project Arhivirano 2008-03-24 na Wayback Machine-u